stanford-oval/wikipedia huggingface dataset:
מיס תבל 1976
תוצאות

| תואר | זוכה |
| --- | --- |
מיס תבל 1976:  ישראל ישראל - רינה מור
סגנית ראשונה:  ונצואלה ונצואלה - ג'ודית קסטיליו
סגנית שנייה:  ויילס ויילס - סיאן אדיי ג'ונס
סגנית שלישית:  סקוטלנד סקוטלנד - קרול ג'יין גרנט
סגנית רביעית:  אוסטרליה אוסטרליה - ג'ולי אן איסמאי
12 המועמדות הסופיות:  ישראל ישראל - רינה מור  ונצואלה ונצואלה - ג'ודית קסטיליו  ויילס ויילס - סיאן אדיי ג'ונס  סקוטלנד סקוטלנד - קרול ג'יין גרנט  אוסטרליה אוסטרליה - ג'ולי אן איסמאי  ארגנטינה ארגנטינה - ליליאן דאסטי  צ'ילה צ'ילה - ורוניקה סומרס  קולומביה קולומביה - מריה רייס  קוראסאו קוראסאו - אנקא דיז'קואיזן  אנגליה אנגליה - פאולין דייוויס  הונג קונג הונג קונג - רוונה לאם  נורווגיה נורווגיה - בנטא ליהאוג
שופטים

בריט אקלנד
מרגרטה ארווידסון
פלורינה בולקן
רומן פולנסקי
מפלצות מעופפות 3D

| --- | --- |
 סוגה:  סרט טבע תיעודי
 יוצרים:  BBC
 כותבים:  דייוויד אטנבורו
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר פרקים:  1
 הפקה
 חברת הפקה:  אגודת נשיונל ג'יאוגרפיק 
 הפצה:  האחים וורנר 
 אורך פרק:  70 דקות
 שידור
 רשת שידור:  National Geographic  Atlantic Productions  Sky 3D
 קישורים חיצוניים
 דף התוכנית ב-IMDb
 
מפלצות מעופפות 3D (באנגלית: Flying Monsters 3D) הוא סרט טבע תיעודי שהופק על ידי ה-BBC וערוץ נשיונל ג'יאוגרפיק ושודר ב-25 בדצמבר 2010, לכבוד חג המולד. המגיש היה החוקר ויוצר סרטי הטבע הבריטי דייוויד אטנבורו. הסרט הוקרן גם בבתי קולנוע וברשתות IMAX. הסרט זכה בפרס האקדמיה הבריטית לאמנויות הקולנוע והטלוויזיה.
הסרט מתאר בתלת מימד את חייהם של הפטרוזאורים - הזוחלים המעופפים בליווי הסבריו של אטנבורו ושל מומחים אותם הוא פוגש.
התוכנית

הסרט מראה את חייהם של הפטרוזאורים השונים כאשר חיו. בתחילה החלו יצורים הדומים ללטאת הדרקון לפתח קרומי עור שאיתם דאו בין הענפים. בהמשך החלו להפוך לשליטי האוויר אחרי החרקים הקטנים. הדימורפודון מתור היורה פיתח קרומי עור שבלטו מאצבעותיו ועזרו לו להמריא ביערות של בריטניה הקדומה במרדף חרקים. דימורפודון חד נופל למי הביצה הקדומה וטובע. כעבור שנים האספנית מרי אנינג גילתה את עצמותיו.
הדרווינופטרוס האסייתי היה גדול יותר וניזון מציד של יצורים קטנים כמו דינוזאורים קטנים אך דמה לו מאוד. יצור נוסף שהתגלה בזולהופן, גרמניה היה הרמפורינקוס אוכל הדגים.
פטרוזאורים גדולים יותר החלו להתפתח מקבוצה של פטרוזאורים בעלי זנב קצר, כתפיים חזקות ומקור בעל שיניים קטנות וקלות כמו אצל הפטרודקטיל שיכל לנוע ביעילות על הקרקע. מעופפים גדולים יותר כמו הפטרנודון דאו בחופשיות מעל הים בחיפוש דגים. כך עשה גם הטפיג'רה שהיה בעל כרבולת מוזרה מאחורי ראשו ששימשה לאיזון וייתכן שהוא יכל לצוף מעל המים לפרק זמן.
הגדול שבכל המעופפים היה הקוואצלקואטלוס שעצמותיו נראו כמו עצמו של דינוזאור אך היו חלולות מבפנים ורק כך הוא יכל לעופף. הוא היה אוכל נבלות חסר שיניים בגובה של ג'ירף.
לצידם של הפטרוזאורים החלו לעופף קבוצה נוספת - העופות כמו הארכאופטריקס שנמצא בגרמניה והיה דומה לזוחל. העופות שרדו את ההכחדה הגדולה שהשמידה את אחרוני הפטרוזאורים. במקומם שלטו בשמיים עופות שונים כמו הסולות והפלמינגויים.
מטולזון

| --- | --- |

 
 שם IUPAC
 7-chloro-2-methyl-4-oxo-3-o-tolyl-1,2,3,4-tetrahydroquinazoline-6-sulfonamide
 שמות מסחריים בישראל
 Zaroxolyn
 נתונים כימיים
 כתיב כימי:  C16H16N3ClO3S 
 מסה מולרית:  365.835 גרם/מול
 נתונים פרמוקוקינטיים
 זמינות ביולוגית:  עד 65%
 מטבוליזם:  לא עוברת מטאבוליזם
 זמן מחצית חיים:  20 שעות
 הפרשה:  כלייתית (ללא שינוי)
 בטיחות
 מעמד חוקי:  תרופה המחייבת מרשם
 סיכון לתלות:  נמוך
 מזהים
 קוד ATC:  C03BA08 
 מספר CAS:  17560-51-9
 PubChem:  4170
 ChemSpider:  4026
 
מטולזון (Metolazone, שם מסחרי: Zaroxolyn) היא תרופה ממשפחת התרופות דמויות תיאזיד המשמשת לטיפול בבצקות על רקע אי ספיקת לב או על רקע אי ספיקת כליות. בדומה לתרופות ממשפחת התיאזידים גם למטולזון יש יעילות בהורדת לחץ הדם, אם כי בשל תופעות לוואי והעדר מחקרים קליניים איכותיים, נדיר השימוש במטולזון בטיפול ביתר לחץ דם.
התרופה יוצרה לראשונה בשנת 1970 ונוסתה בעיקר במצבים של אי ספיקת כליות כרונית. היתרונות של מטולזון הם פעילות פרמקולוגית משתנת גם במצבים בהם הכליה לא מתפקדת כראוי (כגון במצבים של אי-ספיקת כליות כרונית) וגם במקרים שבהם יש בצקות משמעותיות ללא הקלה בשימוש על ידי פורוסמיד או משתני לולאה אחרים.
מנגנון הפעולה

מטולזון היא תרופה שפועלת על האבובית המפותלת המרוחקת שבנפרון. היא נצמדת לאתר של יוני כלוריד במערכת הנשאים של נתרן וכלוריד (Na+/Cl- co-transport system), מונעת בחזרה ספיגה של נתרן, כלור ומים אל מחזור הדם ומגדילה את נפח השתן.
יעילות

למטולזון יש יתרון שהיא פעילה גם במצבים שהכליות לא מתפקדות היטב ומתן של תיאזידים אחרים איננו יעיל מבחינת הטיפול בבצקות. במהלך הטיפול במטולזון יש לעקוב אחרי המשקל של המטופלים (כדי לבדוק כמה נוזלים הם הפחיתו), מצב הבצקת, תפקוד הכליות ורמות האלקטרוליטים בדם. חולים קשישים עלולים להיות רגישים יותר לטיפול במטולזון.
התרופה ניתנת במינון התחלתי של 2.5-5 מ"ג ליום, וישנם מטופלים שידרשו מתן רק פעמיים-שלוש פעמים בשבוע במקום מתן יומיומי. המינון המקסימלי הוא 20 מ"ג ליום, אך מינון זה איננו מומלץ בטיפול ביתר לחץ דם ויכול להתאים רק למטופלים עם בצקת קשה לטיפול, תחת מעקב בדיקות מעבדה תכוף.
יעילות > שילוב עם פורוסמיד

למרות שלמשתנים מסוג תיאזיד פעילות משתנת פחותה מזאת של משתני לולאה, למטולזון יש פעילות משתנת חזקה שמאפשרת מתן שלו בטיפול בבצקות עמידות לטיפול. כמו כן שילוב של מטולזון עם פורוסמיד תורם להשפעה סינרגיסטית ושיפור משמעותי בבצקות.
מצבים קליניים בהם מקובל לתת טיפול משולב מטולזון-פורוסמיד כוללים:
אי ספיקת כליות כרונית
בחולים המטופלים בדיאליזה והדיאליזה לא מסייעת להם להיפטר מעודף הנוזלים שצברו
אי ספיקת לב המלווה בבצקות קשות או שלמטופלים יש גם מרכיב של פגיעה כלייתית
שחמת הכבד
תסמונת נפרוטית
במאמר שפורסם לאחרונה, דווח כי השילוב של מטולזון-פורוסמיד יעיל גם במטופלים קשישים עם הפרעה בתפקוד הכלייתי שלא יכולים לקבל טיפול כלייתי חליפי כגון דיאליזה או השתלת כליה.
תופעות לוואי

מאחר שמטולזון היא תרופה משתנת היא גם גורמת לשינוי של הפרשת מלחים (אלקטרוליטים) בשתן. מטולזון עלולה לגרום או להחמיר:
היפוקלמיה - מטולזון מגבירה הפרשת אשלגן בשתן
היפונתרמיה - מטולזון גורמת להפרשת נתרן בשתן
היפומגנזמיה - ירידה ברמות המגנזיום בדם עקב הפרשת מגנזיום בשתן
היפרקלצמיה - מטולזון גורמת לעליה ברמות הסידן בדם מאחר שפחות סידן מופרש בשתן. השפעה זאת עלולה להיות בעייתית באי-ספיקת כליות כרונית שכן היא עלולה לתרום למחלות עצם והפרעות בבלוטת הפאראתירואיד).
הבססה של הדם על רקע ירידה בריכוז יוני כלוריד בדם
התרופה עלולה לגרום גם לתופעות לוואי של רגישות לתרופה, כגון פריחות, רגישות לאור השמש, אנגיודמה וקוצר נשימה. דווחו גם מקרים של רגישות צולבת עם סולפונאמידים.
תת לחץ דם אורתוסטטי - מתן מטולזון עלול לגרום לירידה בלחץ הדם. יש להיזהר בחולים קשישים ובחולים עם אי ספיקת לב. צריכת אלכוהול עלולה להחמיר את התסמינים ולכן יש להימנע משתית אלכוהול במהלך הטיפול בתרופה זאת.
מטולזון מופרשת בשתן ולכן יש להיזהר בחולים עם מיעוט בשתן, שכן התרופה מצטברת בדם. אזוטמיה עלולה להתפתח אצל חולים עם מחלת כליה.
מטולזון עלולה להחמיר שיגדון שכן היא גורמת לעלייה ברמות חומצה אורית בדם.
במינונים גבוהים, מטולזון עלולה להעלות את רמות הגלוקוז בדם ולהפריע לאיזון של מטופלים הסובלים מסוכרת. יש לנטר היטב את הטיפול במטופלים עם סוכרת.
פרמטרים לניטור ומעקב

בזמן הטיפול בתרופה יש לעשות בדיקות דם תכופות ולעקוב אחרי רמות אלקטרוליטים בשתן (נתרן, אשלגן, סידן ומגנזיום), רמות חומצה אורית בדם ורמות גלוקוז בדם. יש לעקוב אחרי תפקודי הכליה ולנטר את רמות קריאטינין ואוראה בדם וכן מעקב אחרי פרמטרים נוספים הקשורים במעקב אחרי מטופלים עם אי-ספיקת כליות כרונית ואי-ספיקת כליות חריפה. יש לעקוב אחרי משקל המטופלים ולנטר היטב את המשקל תוך מעקב נוזלים. יש לעקוב אחרי דופק ולחץ דם ולבדוק את לחץ הדם גם בעמידה וגם במצב ישיבה.
ראו גם

הידרוכלורותיאזיד
משתן
משתן לולאה
פורוסמיד
אי ספיקת לב
אי ספיקת כליות
הערות שוליים

↑  Michelis MF et al. Standard oral water load to determine the site of action of diuretics in man. With data on metolazone, a new diuretic. Clin Pharmacol Ther. 1970 Nov-Dec;11(6):821-8.
↑  Schoonees R et al. Evaluation of metolazone. New diuretic in chronic renal disease. N Y State J Med. 1971 Mar 1;71(5):566-9.
↑  Rang & Dale's Pharmacology, 7th Edition, 2012
↑  Sica DA. Metolazone and its role in edema management. Congest Heart Fail. 2003 Mar-Apr;9(2):100-5.
↑  Cheng HW et al. Combination therapy with low-dose metolazone and furosemide: a "needleless" approach in managing refractory fluid overload in elderly renal failure patients under palliative care. Int Urol Nephrol. 2014 Sep;46(9):1809-13
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מבנה הנפרון: מטולזון פועלת באבובית המפותלת המרוחקת אשר בנפרון בדומה לתרופות ממשפחת התיאזידים
מלוכנות

נסיך הכתר האוסטרו-הונגרי, אוטו פון הבסבורג בן הארבע ב-1916. המלך שלא מלך מעולם היה לטוען לכתר ונתמך על ידי קבוצות מלוכניות מתום מלחמת העולם השנייה ועד לאחר התפרקות ברית המועצות.
מלוכנות היא גישה פוליטית ומוסרית בקרב קבוצות אוכלוסייה ותנועות התומכות בכינון מונרכיה בתחום גאוגרפי מסוים או עבור לאום מסוים. המלוכנות נובעת מאמונה שצורת השלטון הנכונה היא באמצעות מונרך (מלך או בן אצולה), השייך לשושלת זכאית (מונרכיזם). מונרכיסטים מבטאים גישה פילוסופית, בעוד מלוכנים הנקראים רויאליסטים  יתמכו בדרך כלל במועמד מסוים, הזכאי לשאת את הכתר. יש ומספר קבוצות מלוכניות-רויאליסטיות יתמכו במועמדים שונים (למשל מלוכנים בצרפת נחלקים בין תומכי המשכיות שושלת בית בורבון (לגיטימיסטים), תומכי המשכיות בית בונפרטה (בונפרטיסטים) ותומכי צאצאי לואי פיליפ (אורליאניסטים)). המלוכנות קשורה בדרך כלל לתמיכה בימין פוליטי ותאיזם (אמונה באל) והיא אינה מתנגשת בהכרח עם דמוקרטיה, למשל כאשר התמיכה היא במודל של מלוכה חוקתית, אולם פעמים רבות קבוצות מלוכניות הן גם אנטי-דמוקרטיות.
היסטוריה

אחת ההתנגשויות הראשונות בין מלוכנים לבין תומכי שלטון העם בעידן המודרני התרחשה בבריטניה במסגרת מלחמת האזרחים האנגלית (1642–1649) אחת התוצאות של מלחמת אזרחים זו היה הגיבוש הפילוסופי של הרעיון המלוכני בספרו של תומאס הובס, לווייתן. בעקבות המהפכה הצרפתית הפכו המלוכנים למגמה קונטרה-רבולוציונרית (או רסטורטיבית), שבאה לידי ביטוי בקונגרס וינה, שביקשה להשיב לאחור את הישגי המהפכה (הישגים בעיני תומכיה), שעיקרם שלטון העם. מאז חלה יריבות פוליטית ואף צבאית בין מלוכנים לרפובליקאים בכל רחבי אירופה, שהובילה לא פעם למלחמות אזרחים. בעקבות מהפכת אוקטובר ברוסיה ב-1917 וכיבוש מזרח אירופה על ידי ברית המועצות לאחר מלחמת העולם השנייה נפוצו מלוכנים-גולים ממדינות אלה ברחבי העולם, כשהם טוענים להחזרת המונרכים ובני האצולה בארצותיהם למעמדם.
מבחר קבוצות מלוכניות לדוגמה

יעקוביטים – תנועה פוליטית שנוצרה לאחר המהפכה המהוללת במטרה להשיב לשלטון את ג'יימס השני, מלך אנגליה, סקוטלנד ואירלנד שהודח מכסאו במהלכה. לאחר מותו הם פעלו להשבת צאצאיו מהענף הקתולי של בית סטיוארט ולאחר שזה נכחד הם פעלו להשבת כס המלוכה לצאצאיו האחרים של צ'ארלס הראשון שסולקו מסדר הירושה לכתר הבריטי כתוצאה מהיותם קתולים.
יוניוניסטים או לויאליסטים בצפון אירלנד – תומכים בבית המלוכה הבריטי, פרוטסטנטים ברובם ומתנגדי הרפובליקאים הקתולים המעוניינים באירלנד רפובליקאית ועצמאית (הנקראים רפובליקאים או לאומנים)
רוסים לבנים – תומכי החזרת מלוכת בית רומנוב שנמלטו מרוסיה עקב מהפכת אוקטובר ומלחמת האזרחים ברוסיה
מונרכיסטים רוסים – תומכי מונרכיה חוקתית ברוסיה של ימינו
צ'טניקים ביוגוסלביה – התנועה הסרבית הלאומית.
תומכי החזרת שושלת צ'ינג לשלטון בסין ולביטול מהפכת שינהאי.
גולים איראנים במערב השייכים למפלגה החוקתית של איראן המבקשים להשיב את שלטון השאה ולהמליך את רזא כורש עלי פהלווי כמלך איראן במודל של מלוכה חוקתית.
המלוכנים באיטליה הפאשיסטית, התנגדו לשלטונו של בניטו מוסוליני ותמכו במלך ויטוריו אמנואלה השלישי, מלך איטליה
המלוכנים הקרליסטים בספרד תחת שלטון פרנקו תמכו בהמלכת היורש הלגיטימי של הכתר, קרלוס הוגו, שגלה בפורטוגל והתנגדו הן לשלטונו הרודני של פרנקו והן למועמדו למלוכה חואן קרלוס הראשון, מלך ספרד
המלוכנים בהונגריה התרכזו בשנות ה-20 של המאה ה-20 מאחורי דמותו של מיקלוש הורטי, ששימש כעוצר והיו חלק מרכזי בתנועות האנטישמיות והפרו-נאציות. המלוכנות התקיימה כגעגוע לתקופת זוהר בימי הונגריה הקומוניסטית ובאה לידי ביטוי בדרישה להחזרת כתר הונגריה הקדוש ממשמורתו בארצות הברית והצגתו בטירת בודפשט, עם תום השלטון הקומוניסטי ב-1991. המלוכנים מניפים דגל הונגריה שבמרכזו משולב סמל הונגריה הכולל את הכתר. המועמד לירושת הכתר מאז תום מלחמת העולם השנייה, במהלך המלחמה הקרה ולאחר תום הקומוניזם היה אוטו פון הבסבורג ולאחר מותו ב-2011 בנו קרל פון הבסבורג. תופעות דומות ניתן למצוא גם ברומניה, שמלוכניה תומכים בהחזרת צאצאי מיכאי הראשון, מלך רומניה למלוכה.
תנועת "מסורת וחיים" בגרמניה, קוראת להשיב לשלטון את בית הוהנצולרן.
לקריאה נוספת

תומאס הובס, לויתן: או החומר, הצורה והשלטון של קהיליה כנסייתית ואזרחית (תרגם מאנגלית: יוסף אור), ירושלים: הוצאת ספרים ע"ש י"ל מאגנס, תשכ"ב
אדמונד ברק, מחשבות על המהפכה בצרפת, תרגם לעברית: אהרן אמיר, עם מבוא מאת יורם ברונובסקי, הוצאת שלם, 1999
William Outhwaite, The Blackwell Dictionary of Modern Social Thought ISBN 978-0631221647 pp.406-407
הערות שוליים

↑  אתר המפלגה החוקתית של איראן
| --- | --- |
בקרת זהויות :  GND: 4170424-1  NKC: ph135351
מייקל קאנטווה

מייקל קנאטווה (בצרפתית: Mikaël Cantave; נולד ב-25 באוקטובר 1996) הוא כדורגלן האיטי-קנדי המשחק בעמדת הקשר.
קריירת מועדונים

קאנטווה נולד באוטווה והתחיל את הקריירה שלו בקבוצת הילדים של קפיטל יונייטד המקומית. בגיל 13 הצטרף לאקדמיה לכדורגל של נאנט, אולם כעבור שנה שיחק במחלקות הנוער מקומיות בצרפת עד שבשנת 2014 חתם בחטאפה.
בינואר 2016 חתם בגוודלחרה מהליגה הספרדית השלישית. ב-13 במרץ ערך את הופעת הבכורה שלו בקבוצה נגד לה רודה. בספטמבר 2016 עזב לריאל אלקלה ב' ממנה המשיך לקבוצות המילואים של אלבסטה, לורקה, דפורטיבו ראיו קנטראביה, טרופזון, ליאלטלד, אולימפיק צ'אטיבה ווילרובלדו.
באוגוסט 2021 הצטרף לצ'ינדיה טרגובישטה מליגת העל הרומנית. ב-20 באוגוסט ערך את הופעת הבכורה שלו בקבוצה בתיקו 2-2 נגד אקדמיקה קלינקן.
ביולי 2022 חתם בקבלרי מליגת העל הקנדית. ב-12 באוגוסט הבקיע את שער הבכורה שלו בקבוצה בניצחון 1-2 נגד פורג'.
ב-29 ביוני 2023 קאנטווה חתם בוונקובר.
קריירה בינלאומית

קאנטווה יליד קנדה. אביו ממוצא האיטי ואימו מגוואדלופ, לכן הוא זכאי לייצג את שלושת הלאומים. בנעוריו שיחק בנבחרת הנוער של קנדה ואף השתתף עמה בגביע העולם בכדורגל עד גיל 17.
בשנת 2018 החליט לייצג את האיטי. ב-29 במאי ערך את הופעת הבכורה שלו בנבחרת האיטי במשחק ידידות נגד ארגנטינה. ב-17 בנובמבר הבקיע את שער הבכורה שלו בנבחרת נגד ניקרגואה.
תארים

הליגה הספרדית השלישית: 2019/2020
מזסילאש

| --- | --- |
סמל מזסילאשסמל מזסילאש

 מדינה:  הונגריה הונגריה
 חבל:  מרכז טרנסדנוביה
 מחוז:  פייר (מחוז בהונגריה) פייר
 נפה:  שארבוגארד
 מושל:  János Steidl
 שטח:  64.97 קמ"ר
 אוכלוסייה:  ‏
  ‑ בכפר:  2,010 (1 בינואר 2024)
 קואורדינטות:  46°49′04″N 18°28′28″E﻿ / ﻿46.817711111111°N 18.474369444444°E﻿ / 46.817711111111; 18.474369444444 
 אזור זמן:  UTC +1
 http://www.mezoszilas.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מזסילאש(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מזסילאש  he tabBackground:;tabBorder:#aaa;defaultTab:0;
 
מזסילאש (בהונגרית: Mezőszilas) הוא כפר של כ-2,100 תושבים במחוז פייר, בנפת שארבוגארד. לפני 1942 הוא נקרא סילאשבלהאש (Szilasbalhás).
מיקום

הכפר ממוקם בחלקו הדרומי של מחוז פייר, לאורך הכביש הראשי 64, בעמק נחל בוזוט, שזורם בכיוון צפון-דרום; הכפר מחובר לשארבוגרד בכביש 6306.
היסטוריה

אנשים גרו ביישוב ובסביבתו מאז הזמנים העתיקים ביותר. עקבות של טירת עפר פרהיסטורית נמצאו במישור אלשובוגארד. לפני הספירה אוכלס האזור על ידי אנשי האריביסקוס הקלטים. למרגלות הר יוזן נמצאו קברים קלטיים. מאוחר יותר, האזור היה תחת שלטון רומאי. באותה תקופה הייתה במקום מושבה רומאית/חיל משמר קטנה בשם פורטיאנה. בנוסף לתחנת השמירה ארכאולוגים מצאו גם שתי וילות רומאיות. לאחר נפילת האימפריה הרומית, ההונים ולאחר מכן בסביבות 600 לספירה האווארים חיו באזור, אך עקבות של גפידים, גותים ולומברדים גם נחשפו.
בין בתי הכפר, למשל, עלו על פני השטח גם קברים מתקופת הכיבוש של השבטים המדיארים ומן המאה ה-11.
על פי מקורות לשעבר, הכפר של היום הוקם על ידי מיזוג שני כפרים: סילאש ובלהאש. ניתן להתחקות אחר הפרדת שני היישובים מהמאה ה-14 ועד תחילת המאה ה-18.
היסטוריה > סילאש

שמו של סילאשס הוזכר לראשונה "בצ'רטר" בשנת 1436 בצורה זילאש. משנת 1536, לזמן קצר, זילאש הפך להיות רכושו של אדם בשם בולדיצאר סזילי. מאוחר יותר הוא הוזכר במקורות שונים בשנת 1564. משנות ה-40 של המאה ה-16 הכפר היה שטח כיבוש טורקי.
היסטוריה > בלהאש

בלהאש הוזכר במסמכים כמקום בגדה המערבית של נחל בוזוט כמקום מאוכלס. שמו הוזכר לראשונה בצ'רטר משנת 1346.
היסטוריה > סילאש-בלהאש

איחוד הכפרים התרחש כבר בשנת 1718. על פי מפקד האוכלוסין בשנים 1784–1785, היו ביישוב 236 בתים שאוכלסו בתקופה הטורקית, האוכלוסייה הייתה אז 1739, כלומר 386 משפחות.
מגפת הכולרה ב-1831 גבתה 140 קרבנות בכפר. בשנת 1838 הוקם צלב אבן בגן הצלב להנצחת הרוגי המגפה.
במהלך מלחמת העולם השנייה התרחשו קרבות בכפר בין 5 בדצמבר 1944 ל-20 במרץ 1945, אך האוכלוסייה לא עזבה את בתיה במשך יותר משלושה וחצי חודשים של הלחימה.
קהילה יהודית

יש עדויות להמצאות משפחות יהודיות בכפר. בשנת 1880 היו בכפר 151 יהודים שהפעילו בית כנסת יפה ובית ספר יהודי עד 1928. רוב המשפחות היהודיות עזבו בתקופת הטרור הלבן (1920–1921). המעטים שנשארו גורשו לאושוויץ דרך גטו וספרם ביולי 1944.
אתרים בעלי חשיבות

הספרייה העירונית לאסלו נמט וחדר הזיכרון
אחוזת ז'מברי
אחוזת קנשאי
טירת דרופה והגינה שלה, שהיו בבעלות קארוי דרופה וקרולינה סאבו משנת 1911,כעת לא לשימוש.
ילידים ידועים

ארנה לורשי (1889–1961) היה עיתונאי יהודי-הונגרי.
מוריץ סילאשי מקודם: זוננפלד (1854–1905) היה פילולוג קלאסי יהודי-הונגרי, בלשן, חוקר פינו-אוגרי, פרופסור וחבר נספח של האקדמיה להונגריה למדעים (1902).
גלריית תמונות

טירת דרופה
תצלום אוויר של הטירה
לקריאה נוספת

יישובים הונגריים:
מראות של מזסילאש
מתיאש בל: תיאור מחוז וספרם. פרסומים של ארכיון מחוז וספרם 6. וספרם, 1989
יאנוש קורוץ: מזסילאש: שנתון היסטורי של מחוז פייר מספר 21. סקשפהרוואר, 1990 עמ' 189-253.
אישטוואן ורגה : ההיסטוריה של מזסילאש. בוגארד וסביבתה, שארבוגרד 1998.
הערות שוליים

↑  יהודים במזהסילאש
מפלצות ים (תוכנית טלוויזיה)

| --- | --- |

 סוגה:  מוקומנטרית
 יוצרים:  טים היינס, אדם קמפס
 בימוי:  טים היינס, ג'אספר ג'יימס 
 ארץ מקור:  בריטניה
 שפות:  אנגלית 
 מספר פרקים:  3
 הפקה
 הפצה:  BBC Worldwide 
 מוזיקה:  בן ברטלט 
 אורך פרק:  90 דקות
 שידור
 רשת שידור:  BBC
 תקופת שידור מקורית:  9 בספטמבר 2003 – 23 בספטמבר 2003
 קישורים חיצוניים
 אתר רשמי
 דף התוכנית ב-IMDb
 
קמרוצרס טורף מגלוגרפטוס. שניהם מופיעים בפרק הראשון
מגלודון המופיע בפרק השני ובתחילת הפרק השלישי
ליופלרודון תוקף דג לידסיכתיס ענק. שניהם מופיעים בפרק השלישי
טילוזאורוס גדול המופיע בפרק השלישי
מפלצות ים או נרדף בידי מפלצות ים (באנגלית: Sea Monsters) היא סדרה מוקומנטרית המהווה סדרת-בת לסדרה המצליחה של ה-BBC, ללכת עם דינוזאורים, שיצאה בספטמבר 2003 בכיכובו של נייג'ל מארוון. היא קרובה לסדרה נרדף בידי דינוזאורים.
בסדרה זו ישנם 3 פרקים באורך 90 דקות, אך כל פרק מחולק ל-3 חלקים. בסדרה נייג'ל נע בזמן אחורה כדי לחפש את יצורי הים הפרהיסטוריים הכי מסוכנים ומדרג את שבעת הימים הכי מסוכנים בכל הזמנים.
בנוסף לסדרה יצא ב-16 באוקטובר 2003 ספר נלווה תחת אותו שם. בספר היצורים מסודרים על פי התקופה בה חיו ולא לפי דירוג סיכון. בספר יש גם יותר יצורים מאשר בסדרה.
בנוסף יצא משחק מחשב המבוסס על קטעי ויצורי הסדרה.
מיהאי אנדראש רונאי

| --- | --- |

 לידה:  14 במרץ 1913 בודפשט, האימפריה האוסטרו-הונגרית 
 פטירה:  22 בפברואר 1992 (בגיל 78) בודפשט, הונגריה 
 מדינה:  הונגריה 
 מקום קבורה:  בית הקברות היהודי ברחוב קוזמה 
 השכלה:  אוניברסיטת סגד (1934) 
 בן או בת זוג:  מריאן גאבור (1944–1992) 
 פרסים והוקרה:  עט הזהב (1979) 
 
מיהאי אנדראש רונאי (סבו שינה שאת שמו מרוזנברג לרונאי. שמו העברי של מיהאי אנדראש היה מרדכי לייב מאיר, בהונגרית: Rónai Mihály András; בודפשט, 14 במרץ 1913 – בודפשט, 22 בפברואר 1992) היה סופר, משורר, מתרגם, פובליציסט יהודי-הונגרי. הוא היה בנו של מיהאי רונאי, וטרינר, ושל הרופאה אמה האוזר. דודו היה הצלם הידוע דינש רונאי, ודודתו השחקנית הרמין רונאי (1877–1926). אשתו הייתה הציירת היהודייה-הונגרייה מריאן גאבור.
קורות חיים > עד המלחמה

מיהאי אנדראש רונאי נולד בבודפשט למשפחה יהודית מתבוללת ברחוב לובאג 20. אביו היה ד"ר מיהאי רונאי (1879–1945) וטרינר, יועץ ראשי, סופר, ואמו ד"ר אמה האוזר (1886–1945) רופאת נשים. כישרונו הופיע כבר בילדותו. כתלמיד בן ארבע עשרה של גימנסיית ברז'ני בבודפשט הוא זכה במקום הראשון בתחרות ספרותית בשנת 1927. רונאי לא התקבל לאוניברסיטה בבודפשט בשל החוק האנטי יהודי, הנומרוס קלאוזוס שהגביל את מספר היהודים באוניברסיטאות, כך הוא התחיל לעבוד בעיר סגד בגיל שבע עשרה עבור העיתון "דרום הונגריה". המשוררת ברתה בונצה (Boncza Berta) שכונתה "צ'ינסקה" והייתה אשתו הראשונה של המשורר אנדרה אדי עד מותו, השתייכה לחוג החברים של משפחתו. היא התערבה בשמו ובסופו של דבר התקבל רונאי לפקולטה למשפטים של אוניברסיטת סגד. צ'ינסקה הייתה אשתו של הצייר אדן מארפי באותה תקופה (לאחר מות בעלה הראשון). בשנת 1931, בגיל שמונה עשרה, רונאי ערך לדפוס את שירי המשוררת. הוא סיים את לימודיו באוניברסיטה בשנת 1934 ועבד כבר כעיתונאי משנת 1930. בין השנים 1932–1939 עבד בפשטי נפלו ובשנים 1935–1937 היה כתב העיתון בפריז. במקביל כתב מאמרים עבור היומון נפסבה. בין השנים 1938–1939 חי כמהגר בפריז ולאחר שובו להונגריה נלקח לשרות העבודה בין 1940 לבין 1944 (עבודות כפייה לגברים יהודים עבור הצבא ההונגרי במיוחד בחזית המזרחית באוקראינה. הוא שרד את השנה האחרונה של מלחמת העולם השנייה כשהוא ואשתו הסתתרו עם ניירות מזויפים בצורה בלתי חוקית. הוריו ואחיו הצעיר (שהיו בגטו בודפשט) נרצחו (נורו למוות) על ידי אנשי מפלגת צלב החץ ב-10 בינואר 1945 (כשבוע לפני שחרור הגטו) בכיכר ליסט פרנץ.
קורות חיים > אחרי המלחמה

על אף שהיה לו בר מצווה, הוריו לא שמרו על חוקי הדת היהודית. אולם, כמו חותנו, גם הוא ראה חשיבות ביהדותו. הוא כתב מאמרים רבים עבור העיתון היהודי "אוי אלט", כלומר "החיים החדשים" (כתב העת של הקהילות היהודיות בהונגריה) מאז 1947. בשל כתביו אלה מונה ונבחר בשנת 1958 כחבר בנציגות הלאומית של היהודים ההונגרים, ולאחר מכן כמנהיג וחבר כבוד של הקהילה. אבל הוא רק כתב, לא לקח חלק בפרקטיקה של חיי הקהילה, הארגון שבו עבד עבד רונאי אחרי המלחמה היו עבור העיתונים וכתבי עת "האלאדאש" (פרוגרס), "המשקיף בתמונות" (Képes Figyelő) ועיתונים אחרים. בשנת 1948 הפך לעורך האחראי של "קשת בענן" (Szivárvány). בשנת 1957 עבד כאיש המטה הראשי של מדיאר נמזט (Magyar Nemzet) יומון שפעל נשנת 1938 ועד 2018 ומשנת 1958 כעורך הראשי של מגיאר סמלה (Magyar Szemle). בשנת 1959 החל בעריכת העיתון של "האיגוד העולמי של ההונגרים" (Magyarok Világszövetsége), אחר כך סגן העורך הראשי שלו ואחר כך חבר מערכת העורכים. החל משנת 1957 כתב מאמרים ליומון החשוב נפסבדשאג (Népszabadság) והופיע דרך קבע ברדיו. הוא העביר את מוקד עבודתו לעיתונות כבר בשנות השלושים. בשנת 1997 הוענק לו פרס הספר יוז'ף פיץ (לאחר מותו) עבור המהדורה השנייה והמורחבת של "השירה האיטלקית של שמונה מאות" בהוצאת משרד התרבות. אשתו הייתה כאמור מריאן גאבור (1917–2014), ציירת, איתה התחתן ב-27 באפריל 1944 בבודפשט.
יצירותיו

שיר ראשון (כרך שירים, 1931)
בין שתי מלחמות (כרך שירה, 1937)
התעוררות פתאומית (1967)
תרגום: הסונטות של דנטה
פרסים

עט הזהב (1979)
פרס הספר על שם יוז'ף פיץ (1997)
לקריאה נוספת

Centropa.org
לקסיקון ביוגרפי הונגרי חדש. עורך ראשי לאסלו מרקו. 2004
לקסיקון ספרותי הונגרי. עורך ראשי מרצל בנדק. 1965-1963
ד"ר ג'רג' ריטי: 100 שנה למיהאי אנדראש רונאי (24 באוגוסט 2013) נפסבה, מס' 197, עמ' 2.
הערות שוליים

↑  עץ משפחה
↑  "Rónai Mihály halotti bejegyzése a Budapest VI. kerületi polgári halotti akv. 2092/1945. folyószáma alatt".
↑  "Rónai Mihályné Hauser Emma halotti bejegyzése a Budapest VI. kerületi polgári halotti akv. 2095/1945. folyószáma alatt".
↑  "Rónai Miksa /Mihály/ és Hauser Emma házasságkötési bejegyzése a Budapest VIII. kerületi polgári házassági akv. 717/1911. folyószáma alatt".
↑  "Szülei és testvére gyászjelentése (1945)".
| --- | --- |
בקרת זהויות :  BnF: cb12892157d (data)  ISNI: 0000 0000 7991 1915  LCCN: n84187478  NTA: 162942702  SUDOC: 185937071  VIAF: 37654996   WorldCat (עם VIAF): 37654996
מיה קירשנר

| --- | --- |

קירשנר, 2012
 לידה:  25 בינואר 1975 (בת 49) טורונטו, אונטריו, קנדה
 מדינה:  קנדה קנדה
 תקופת הפעילות:  מ-1989
 מקום לימודים:  אוניברסיטת מקגיל  Forest Hill Collegiate Institute  Jarvis Collegiate Institute 
 פרופיל ב-IMDb
 
מִיה קירשנר (באנגלית: Mia Kirshner; נולדה ב-25 בינואר 1975) היא שחקנית קנדית-יהודייה ממוצא ישראלי.
ביוגרפיה

קירשנר נולדה וגדלה בטורונטו, אונטריו, שבקנדה, להורים יהודים ממוצא אשכנזי (מצד אביה) וספרדי (מצד אמה); אביה, שלדון קירשנר, עיתונאי, נולד במחנה עקורים בגרמניה להורים מפולין. אמה, אתי (הנרייטה) נולדה בבולגריה כפליטת מלחמה ועלתה לישראל, והתגוררה ביפו. הוריה נפגשו בישראל ובהמשך נישאו. לאחר מכן הם ירדו לקנדה, שם נולדה קירשנר. קירשנר בילתה בישראל חלק מילדותה, והיא דוברת עברית בסיסית. יש לה אחות צעירה בשם לורין, אשר עוסקת בכתיבה. סביה משני הצדדים הם ניצולי שואה.
קירשנר היא בוגרת תואר ראשון באוניברסיטת מקגיל במונטריאול, בה למדה ספרות רוסית, והתמחתה גם בתעשיית הקולנוע של המאה ה-20.